Jonathan Jansen se Lied vir Sarah: Lesse van my Ma sy eerlikste en mees intieme boek tot op hede | Sunday Times Books LIVE
Jonathan Jansen se Lied vir Sarah: Lesse van my Ma sy eerlikste en mees intieme boek tot op hede
by admindev on Apr 20th, 2017 Tweet
In hierdie boek, Jansen se persoonlikste en mees intieme boek tot op hede, daag Suid-Afrika se geliefde professor die stereotipes en stigma uit wat so maklik op Kaapse Vlakte-ma’s van toepassing gemaak word as luidrugtig, wellustig en sonder tande – en bied hy dié deernisvolle verhaal aan as ‘n lofsang vir ma’s oral wat op moeilike plekke gesinne moet grootmaak en gemeenskappe moet bou.
As jong man het Jansen gewonder hoe ma’s dit regkry om kinders onder moeilike omstandighede groot te maak – en toe besef die antwoord is is reg voor hom in die vorm van Sarah Jansen, sy eie ma.
Deur haar vroeë lewe in Montagu en die gevolge van apartheid se gedwonge verskuiwings na te speur, werp Jansen lig op hoe sterk vroue nie slegs daarin geslaag het om gesinne bymekaar te hou nie, maar hulle kinders ook met integriteit groot te maak.
Met sy kenmerkende fynsinnigheid, humor en eerlikheid, volg Jansen sy ma se lewensverhaal as ‘n jong verpleegster en ma van vyf kinders, en wys hoe dié ma’s hulle verlede verwerk het, hulle huise ingerig het, sin gemaak het van die politiek, die liefde bestuur en kernwaardes gekommunikeer het – hoe hulle hulle lewens gelei het.
Om sy eie herinneringe te balanseer, het Jansen hom op sy suster, Naomi, beroep om haar eie insigte en herinneringe te deel, en daardeur spesiale waarde tot hierdie roerende memoir toe te voeg.
Tags: Afrikaans, Bookstorm, Jonathan Jansen, Lesse van my ma, Lied vir Sarah, Non-fiction, South Africa, Sunday Times Books LIVE
« Call for submissions for 2018 Golden Baobab Prize now open
Shortlist for the Man Booker International Prize 2017 announced »